Hyderabad, First Published 13, Aug 2018, 12:28 PM IST
Highlights
ఎవరు హౌస్ లో ఉండాలో.. ఎవరు నామినేషన్స్ లో ఉండాలో తనిష్, అమిత్ నిర్ణయంపై ఆధారపడి ఉంటుంది. 
ప్రముఖ తెలుగు రియాల్టీ షో బిగ్ బాస్ సీజన్ 2 రోజు రోజుకీ ఆసక్తి పెరిగిపోతోంది. ఆదివారం జరిగిన ఎపిసోడ్ లో బాబు గోగినేని ఎలిమినేట్ అయిన సంగతి తెలిసిందే. కాగా.. సోమవారం మళ్లీ నామినేషన్స్ మొదలయ్యాయి. ఇందుకు సంబంధించిన ప్రోమోని స్టార్ మా పేజీలో పోస్టు చేశారు.
ఆ ప్రమో ప్రకారం.. ఈ వారం ఎలిమినేషన్స్ తనిష్, అమిత్ చేతిలో ఉన్నట్లు తెలుస్తోంది. తనిష్ కెప్టెన్ కావడం వల్ల ఈ వారం ఎలిమినేషన్స్ లో లేరు. అలాగే.. కమల్ హాసన్ ఇచ్చిన స్పెషల్ పవర్ వల్ల అమిత్ కూడా నామినేషన్స్ లో లేరు. దీంతో.. ఈ వారం నామినేషన్ల బాధ్యత బిగ్ బాస్ వీరిద్దరి చేతిలో పెట్టారు.
 
ఇక ఎలిమినేషన్ ప్రాసెస్ విషయానికి వస్తే... హౌస్ లో ఒక ఫెన్సింగ్ లాంటిది ఏర్పాటు చేశారు. అందులో ఒక్కో స్తంబం దగ్గర ఇద్దరిద్దరుగా హౌస్ మేట్స్ నిలబడి ఉన్నారు. ఆ ఇద్దరు హౌస్ మేట్స్.. వాళ్లు ఇంట్లో ఎందుకు ఉండాలని అనుకుంటున్నారో కారణం చెప్పాల్సి ఉంటుంది. వారి కారణాలు విని.. ఎవరు హౌస్ లో ఉండాలో.. ఎవరు నామినేషన్స్ లో ఉండాలో తనిష్, అమిత్ నిర్ణయంపై ఆధారపడి ఉంటుంది. 
Last Updated 9, Sep 2018, 1:00 PM IST